kardosdrur/scandi-wiki huggingface dataset:
Baard Owe

Baard Owe (født 3. juli 1936 i Mosjøen, Norge, død 11. november 2017) var en norskfødt dansk skuespiller.

Owe blev uddannet fra Statens Teaterskole i Oslo 1956 og rejste til Danmark, hvor elevtiden fortsatte på Aalborg Teater frem til 1958.

Efter en række engagementer på forskellige teatre op gennem 1960'erne uddannede Baard Owe sig til zoneterapeut og forsøgte sig også med et teologistudium. I 1962 deltog han i Dansk Melodi Grand Prix 1962.

Som skuespiller var Owe især kendt fra Riget som professor Bondo og fra serien Hotellet, hvor han spillede altmuligmand.

Han var gift med skuespillerinden Marie-Louise Coninck og var far til børnene David Owe, Anja Owe og Rebekka Owe, som alle tre er uddannede skuespillere, samt Benjamin Owe.

Desuden er Baard Owe kendt for træningssystemet ToDo. ToDo er et træningssystem orienteret mod at udvikle skuespillerens fysiske og psykiske balance. ToDo integrerer principper fra kung fu og yoga.

Filmografi 
Jetpiloter (1961)
Gøngehøvdingen (1961)
Den hvide hingst (1961)
Sikke'n familie (1963)
Hvis lille pige er du? (1963)
Episode (1963)
Gertrud (1964)
Gys og gæve tanter (1966)
Krybskytterne på Næsbygaard (1966)
Søskende (1966)
Brødrene på Uglegården (1967)
Smukke Arne og Rosa (1967)
Det var en lørdag aften (1968)
Smuglere (1968)
Christa (1970)
Sønnen fra Vingården (1975)
Violer er blå (1975)
Strømer (1976)
Brand-Børge rykker ud (1976)
Forræderne (1983)
Suzanne og Leonard (1984)
Arilds tid (1988)
Notater om kærligheden (1989)
Drengene fra Sankt Petri (1991)
Europa (1991)
Sort høst (1993)
Drömmen om Rita (1993)
To mand i en sofa (1994)
Trollsyn (1994)
Portland (1996)
Ørnens øje (1997)
Dykkerne (2000)
Charlie Butterfly (2002)
Torremolinos 73 (2003)
O'Horten (2007)
Comeback (2008)
Det som ingen ved (2008)
Julefrokosten (2009)
Headhunterne (2011)
Headhunterne (2011)
Lad de døde hvile (2017)
 Good Favour (2017)
 Christian IV - Den sidste rejse (2018)
 Good Favour (2018)
 Serier
 Huset på Christianshavn (1970-1977) (Mand fra brandtilsynet i afsnit 3)
 En by i Provinsen (1977-1980) (Marcus Faber afsnit 11)
 Fortsættelse følger (1977) (Hugo afsnit 1, 2 og 3)
 Fiskerne (1977) (Kjeld)
 Niels Klims underjordiske rejse (1984) (Tomopoloko afsnit 3)
 Landsbyen (1991-1996) (tilflytter afsnit 3 og 4)
 Riget (1994) (Palle Bondo afsnit 1, 2, 3 og 4)
 Charlot og Charlotte (1996) (Pastor Zeem)
 Taxa (1997-1999) (vennen afsnit 14)
 Riget 2 (1997) (Palle Bondo afsnit 1, 2, 3 og 4)
 Hotellet (2000-2002) (John - altmuligmand)
 Langt fra Las Vegas (2001-2003) (afsnit 27 - Polle Pot, klovn)

Referencer

Eksterne henvisninger 
 
 

Skuespillere fra Danmark
Deltagere ved Dansk Melodi Grand Prix 1962
Personer døde af kræft
Lo sposo deluso

Lo sposo deluso, KV 430, er en opera i to akter af Wolfgang Amadeus Mozart fra 1783. Librettoen er skrevet af Lorenzo da Ponte. Kun et fragment er blevet overleveret. Der er ca. 20 minutter fra første akt: ouverturen, kvartetten Ah, ah che ridere, dele af arien Nacqui all'aria trionfale, dele af arien Dove mai trovar quel ciglio? og trioen Che accidenti.

Sposo deluso, Lo
Sposo deluso, Lo
Sophie af Pommern

Sophie af Pommern (født 1498 i Stettin, død 13. maj 1568 i Slesvig by) var dronning af Danmark og Norge fra 1523 til 1533 som ægtefælle til kong Frederik 1.

Liv og gerning 

Sophie var den ældste datter af hertug Bugislav 10. af Pommern og Anna af Polen. Den 9. oktober 1518 blev hun i Slesvig gift med hertug Frederik af Slesvig og Holsten, der var blevet enkemand i 1514. Sophie blev herved stedmoder til Frederiks to børn Christian (1503-59) og Dorothea (1504-47). Ved sin kroning havde Sophie fået tillagt Lolland og Falster, slotte i henholdsvis Kiel og Plön med tilhørende amter samt byer i Holsten som livgeding.

Dronningen 

I 1523 overtog hertug Frederik den danske trone som Frederik 1. efter fordrivelsen af nevøen Christian 2. Frederik og Sophie fik sammen følgende børn:
 Hans den Ældre (1521-80), der forblev ugift,
 Elisabeth (1524-86), gift 1. gang med Magnus 3. af Mecklenburg-Schwerin (1509-50), gift 2. gang med hertug Ulrik 3. af Mecklenburg-Güstrow (1527-1603),
 Adolf (1526-86), gift med Christine af Hessen (1543-1604),
 Dorothea (1528-75), gift med hertug Christopher af Mecklenburg-Schwerin (1537-92),
 Frederik (1529-56), biskop i Hildesheim og Slesvig.

Enkedronningen 

Efter Frederik I's død i 1533 blev hun dog foreløbig boende på Gottorp med sine børn, først for at afvente det endelige udfald af kongevalget, siden fordi hendes livgeding under Grevens Fejde kom i fjendtlig besiddelse. I 1538 forlangte Christian III, at hun skulle tage ophold på slottet i Kiel og tiltræde sit livgeding, da udgifterne ved opholdet på Gottorp, der gik på hans regning, syntes ham for store. Dette skete også, men der var dog en del stridigheder mellem hende og Christian III angående styrelsen af livgedinget, som hun ville have enerådighed over, mens kongen og rigsrådet krævede medbestemmelsesret ved besættelsen af lensmandsposterne og forlangte, at slotslovene skulle lyde på kongen. I 1540 kom det til en overenskomst, hvorved Sophie i det væsentlige gav efter.

Personlighed 

Hun synes at have besiddet en vis lærdom og interesse for religiøse spørgsmål; en tysk salme, "Gott ist mein Heil, mein Hülf und Trost", tilskrives hende.

Død og begravelse 

Efter sin død i 1568 blev Sophie begravet i Slesvig Domkirke.

Noter

Litteratur 
 
 L. Laursen: "Sophie" (Dansk Biografisk Lexikon, 1. udgave, bind XVI; s. 164
 Politikens bog om Danske monarker, af Benito Scocozza, 1997
 Danske dronninger i tusind år, af Steffen Heiberg, 2000

Eksterne henvisninger 

Ikke-regerende dronninger af Danmark
Dronninger af Norge
Danskere i 1500-tallet
Tjek fødselsår
Personer fra Stettin
Vindeby (Svendborg Kommune)

Vindeby er en by på Tåsinge med , beliggende syd for Fyn på den nordlige del af øen ved Svendborgsund. Byen ligger i Bregninge Sogn og er forbundet med Svendborg via Svendborgsundbroen. Vindeby er beliggende i Svendborg Kommune og tilhører Region Syddanmark.

Byens skole hedder Tåsingeskolen og har over 800 elever. Det er den største folkeskole i Svendborg Kommune.

Før broen blev bygget var byen forbundet med Svendborg med en færgerute.

Kilder 

Byer i Svendborg Kommune
Tåsinge
Vestamager Station

Vestamager Station er endestationen for linjen M1 i Københavns Metro. Stationen er beliggende i den sydlige ende af Ørestad, nær en af indgangene til naturområdet Vestamager.

I 2012 var passagertalet pr. dag i gennemsnit 2.000 personer .

Antal rejsende 
Ifølge Ørestadsselskabet var udviklingen i antallet af dagligt afrejsende:

Noter

Eksterne henvisninger 

Ørestad
Stationer på Københavns Metro Linje M1
Worms (computerspil)

Worms er et turbaseret computerspil fra 1995. I spillet styrer man en flok krigslystende regnorme, der kæmper imod andre orme. Man bruger en række forskellige våben til at bekæmpe fjenden. Nogle er meget jordnære, som f.eks. haglgeværer, Uzier og håndgranater. Der er dog nogle mere fantasifulde imellem. Herunder bl.a. bombefår og prikken med fingre.

Det første spil har fået mange efterfølgere, heribandt nye 3-D-udgaver, som gamle fans dog mener mangler charme.

Historie 
Spillet blev inspireret og designet af Andy Davidson. Spillet blev beskrevet af Amiga-magasinet som en blanding af Cannon Fodder og Lemmings.

Spillene startede ud som 2D, men bredte sig langsomt over til 3D.
Spillet har også mødt grafiske opdateringen igennem tiderne, i starten var ormene meget små og kunne være svære at overskue, men i Worms 2 blev ormene lidt "tykkere", og fik en bedre karakter samt flottere baner, flottere våben og hurtigere motor.

I Worms World Party, blev ormenes sprog oversat til utallige internationale sprog, dansk var et af dem.
Man kunne klæde sine orme ud, skifte deres gravstene og lave hold.
Blandt de nye gravstene kan der nævnes de Ægyptiske pyramider, og det klassiske kors med skriften: "R.I.P".

I 2003, udkom Worms 3D, der skiftede fra 2D motoren over til en motor der gav support til 3D.
Man så nu ormene bagfra i stedet fra siden, hvilket skuffede mange fans der mente at Worms hørte til de permanente 2D spil.
Siden Worms 3D, er alle nyere spil udkommet med 3D grafik, undtagen PSP og Nintendo DS spillene, der er blevet beholdt i 2D.

Fodnoter 

Computerspil fra 1995
Amiga-spil
Atari-spil
DOS-spil
Game Boy-spil
Macintosh-spil
PlayStation-spil
SNES-spil
Sega Mega Drive-spil
Windows-spil
Ahl al-Bayt

Ahlul-Bayt (Ahlulbayt/Ahl Al-Bayt)(arabisk: أهل البيْت, tyrkisk: Ehl-i Beyt) betyder Husets Folk og er en betegnelse brugt for medlemmerne af profeten Muhammeds husstand.

Hvem er med i Ahlul Bayt 
Shia- og sunnimuslimer har forskelligt syn på, hvem der medtages i Ahlul-Bayt. Forskellen udspringer oftest af tolkningen af især Koranverset 33:33. 

Versene 33:32-34 lyder i sammenhæng, idet første del af vers 33 er markeret med rødt, og sidste del med grønt:

Koranen Al-Ahzab [33:32-34]
"32. O I Profetens hustruer, I er ikke som andre kvinder, hvis I er retfærdige. Vær ikke milde og undergivne i jeres tale, så den, der har en sygdom i sit hjerte, fatter (usømmelige) håb. Men før passende og sømmelig tale 33. Og forbliv med alvor og værdighed i jeres huse og pynt jer ikke, som man pyntede sig i den forrige uvidenhed(s dage), og hold bøn og giv zakat og adlyd Allah og Hans Sendebud. Allah ønsker kun at fjerne al urenhed fra jer, I husets folk [Ahlul Bayt], og at rense jer fuldstændigt 34. Og husk, hvad der forelæses i jeres huse af Allahs tegn og visdommen, thi Allah kender de mindste ting (og er) Alvidende".

Der er enighed mellem de to islamiske retninger om, at vers 33 inkluderer følgende personer:
 Profeten Muhammed
 Imam Ali ibn Abu Talib (profeten Muhammeds fætter og svigersøn)
 Fatima Al-Zahra (profeten Muhammeds datter, og kone til Imam Ali)
 Imam Hassan ibn Ali (Imam Ali og Fatimas ældste søn)
 Imam Husayn ibn Ali (Imam Ali og Fatimas næstældste søn og profeten Muhammeds barnebarn, som blev dræbt i et slag ved Karbala.).

Forskelligheden i synspunkterne gælder, om Muhammeds hustruer er inkluderet i Ahlul Bayt.

Sunni-synspunktet 
Den generelle holdning blandt sunnimuslimer er, at profetens hustruer også er inkluderet i Ahlul Bayt, fordi disse omtales i første del af vers 33.

Shia-synspunktet 
Shiamuslimer inkluderer derimod ikke Muhammeds hustruer. Det sker primært ud fra en grammatisk analyse af det ovenfor citerede vers i sammenhæng med det foregående og efterfølgende vers. 

Shiamuslimer anser første sætning (med blå) i vers 33 for at være en fortsættelse af det foregående vers, mens den sidste sætning i vers 33 (med grønne) anses for at være en parentetisk sætning, dvs. en sætning som ikke binder sig til den foregående eller følgende sætning, fordi teksten før og efter den stadig ville hænge sammen, hvis den blev udeladt.. Parentetiske sætninger forekommer adskillige steder i Koranen.

Man støtter sig desuden på, at alle stedord ifølge Koranens originale tekst er hunkøn i vers 32 og i den første sætning i vers 33, men skifter til hankøn i den parentetiske sætning og tilbage til hunkøn i næste vers. Det er i sætningerne i hunkøn, Muhammeds hustruer omtales, mens sidste sætning i vers 33 altså omtaler Husets folk (Ahlul Bayt) i hankøn.

Eksterne henvisninger 
Shia:
 Hvem er med i Ahlul Bayt? (analyse af parentetiske sætninger)
 Hjemmeside om Ahlul Bayt 
 Kort over gravpladser for Ahlul Bayt 

Sunni:
 Husets Folk 
 Ahlel Bayt  (engelsk)

Kilder 

Islam
Shia-islam
Sunni-islam
Transponering (matematik)

I matematikken og i særdeleshed i lineær algebra, er den transponerede af en matrix en anden matrix, der dannes ved at lave rækker til søjler og omvendt. Uformelt dannes den transponerede af en matrix ved at spejle indgangene i diagonalen (fra øverste venstre hjørne til nederste højre.) Den transponerede af A skrives Atr, tA, A′, At eller AT.

Formelt er den transponerede af en m gange n-matrix A n gange m-matricen AT defineret ved AT[i,j] = A[j,i] for 1 ≤ i ≤ n og 1 ≤ j ≤ m.

Eksempel

Egenskaber 
For alle m gange n-matricer A og B og enhver skalar c gælder, at (A + B)T = AT + BT og (cA)T = c(AT). Dette viser, at transponering er en lineær afbildning fra rummet af alle m gange n-matricer til rummet af alle n gange m-matricer.

Transponeringoperationen er selv-invers; at tage den transponerede af den transponerede svarer til ikke at gøre noget: (AT)T = A.

Hvis A er en m gange n- og B en n gange k-matrix gælder, at (AB)T = BTAT. Bemærk at rækkefølgen af faktorerne ændres. Heraf kan udledes, at en kvadratisk matrix A er invertibel hvis og kun hvis AT er invertibel, og i det tilfælde er (A-1)T = (AT)-1.

Prikproduktet af to søjlevektorer kan beregnes som

hvor produktet på højre side er den almindelige matrixmultiplikation.

Hvis A er en n gange n-matrix over et legeme, er A kongruent til AT. Altså eksisterer en invertibel matrix C, så C-1AC = AT.

Yderligere nomenklatur 
En kvadratisk matrix hvis transponerede er lig sig selv kaldes en symmetrisk matrix. Altså er A symmetrisk, hvis og kun hvis

En kvadratisk matrix hvis transponerede også er dens inverse kaldes en ortogonalmatrix. Altså er G ortogonal, hvis og kun hvis
   identitetsmatricen.

En kvadratisk matrix hvis transponerede er lig sig selv, blot med negative værdier, kaldes anti-symmetrisk eller skæv-symmetrisk. Altså er A anti-symmetrisk, hvis og kun hvis

Den Hermitisk adjungerede af en kompleks matrix A, skrevet A*, opnås ved at tage den komplekst konjugerede af alle indgangene i den transponerede af A.

Matricer
Abstrakt algebra
Wolfgang Windgassen

Wolfgang Windgassen (26. juni 1914 – 8. september 1974) var en tysk operasanger (tenor). Søn af heltetenoren Fritz Windgassen. Særlig kendt for sine Richard Wagner-fortolkninger ved festspillene i Bayreuth i 50'erne og 60'erne. Indspilningen af Der Ring des Nibelungen for Georg Solti på Decca fra 1959-1966, samt live-indspilningen af Tristan und Isolde for Karl Böhm, Bayreuth 1966, og Parsifal fra samme sted under Hans Knappertsbusch, 1951, står stadig som de fremmeste fortolkninger af Wagners tenorpartier. Sang især sammen med Astrid Varnay og Birgit Nilsson.

Operasangere fra Tyskland
Christoffer Ditlev Hahn

Christoffer Ditlev Hahn (født 21. september 1811, Nimtofte, død 16. januar 1895) var en dansk læge.
 
Hahn var en søn af sognepræst og konsistorialråd Johan Christian Hahn (28. oktober 1778 – 13. november 1866), en søn af landfysikus Christopher Ditlev Hahn (1746-1822), og Elisabeth Cathrine Borum, født Behr (3. april 1780 – 29. april 1833). Han blev dimitteret fra Århus 1831 og tog 1837 kirurgisk og 1839 medicinsk eksamen. I 1840 blev han eskadronskirurg i Næstved, hvor han for øvrigt praktiserede sammen med sin fætter, landfysikus Ove Christoffer Høegh-Guldberg. I felttoget 1848-50 var han konstitueret overlæge, og i 1850 blev han udnævnt til overlæge med station i Slesvig By til 1863.

Efter krigen i 1864, hvor han fungerede først som dirigerende læge ved lazaretterne i Slesvig By og derpå ved Augustenborg Hospital, blev han forflyttet først til Viborg, derpå (1865) til Århus. Her fungerede han som overlæge ved garnisonssygehuset (til 1876) og fra 1870 til sin afskedigelse i 1887 som overordnet læge i 2. generalkommandodistrikt. 1876 blev han kommandør af Dannebrog af 2. grad, 1887 af 1. grad. Efter sin afskedigelse praktiserede han i Århus.

Han ligger begravet på kirkegården ved Brabrand Kirke – hvor hans far var præst 1811-63 efter 1807-11 at have virket i Nimtofte – sammen med sine forældre og søskende.

Eksterne henvisninger 
 

Læger fra Danmark
Danskere i 1800-tallet
Kommandører af 1. grad af Dannebrog
Personer i Treårskrigen fra Danmark
Personer i den 2. Slesvigske Krig fra Danmark
Personer i Dansk Biografisk Leksikon
Javier Sotomayor

Javier Sotomayor (13. oktober 1967) er tidligere cubansk atlet, der specialiserede sig i højdespring. Han er 1,93 meter høj. 

Han blev verdensmester i højdespring i 1997 og har også sat verdensrekord i disciplinen. Hans bedste resultater er spring på 2,45 meter (engelsk mål: 8 fod og ½ tomme) (verdensrekord, sat 23. juli 1993 i Salamanca), 2,44 meter 29. juli 1989 i San Juan og 2,43 meter (verdensrekord indendørs) 4. marts 1989 i Budapest. 

Desuden vandt han guldmedalje i højdespring ved sommer-OL 1992 og sølvmedalje ved sommer-OL 2000, efter at han i en længere periode havde været udelukket for misbrug af kokain.

Sotomayor har domineret denne sportsgren på sjælden vis. Af de 24 bedste spring nogensinde, står han for de 17. Han har klaret højden 2,40 meter flere gange end nogen anden højdespringer og er den eneste, som har sprunget over 8 engelske fod. Hans sidste vellykkede forsøg på højden 2,40 meter var 25. marts 1995 ved de pan-amerikanske lege i Mar del Plata, Argentina. Ingen har sprunget højere siden da.

Dopingmisbrug 
Sotomayors karriere blev afsluttet, da han ved flere lejligheder blev testet positiv ved dopingtest.

Noter 

Højdespringere fra Cuba
Dopingsager i atletik
Bjørn Kristensen

Bjørn Kristensen (født 10. oktober 1963 i Malling) er en dansk tidligere fodboldspiller og tidligere kommunalpolitiker i Aarhus Kommune for partiet Venstre.

Biografi 
Bjørn Kristensen kom efter at have spillet nogle år i Horsens fS til AGF, hvor han fik sit gennembrud som en stærk og kompromisløs forsvarsspiller. I en af AGFs bedste sæsoner var han blandt andet med til at spille i Europa Cup for pokalvindere i 1988, og han scorede tre gange i de to første runder, hvor AGF mødte britiske hold. I tredje runde trak de FC Barcelona, og her gik det galt, men AGF med Kristensen i midterforsvaret holdt storholdet nede på et samlet 0-1 nederlag.

Han spillede 20 A-landskampe for Danmarks og scorede 2 mål og var blandt andet med til EM i 1988, hvor han spillede den sidste kamp mod Italien. Han fik med sine internationale præstationer en kontrakt med Newcastle United i 1988. Her spillede han til 1993 78 kampe og scorede fire mål, inden han blev solgt videre til Portsmouth FC. Han sluttede sin aktive karriere med nogle år i AaB og det daværende Aarhus Fremad, som han var med til at spille op i Superligaen.

I 2001 blev Bjørn Kristensen ansat som salgschef i AGF, og her blev han til 2004. Han blev ved kommunalvalget i 2005 valgt til byrådet i Aarhus Kommune, hvor han sad fra januar 2006 til april 2007, hvormed han nåede at være i byrådet i femten måneder.

Referencer

Eksterne henvisninger 
 

Fodboldspillere fra Danmark
Fodboldspillere fra Portsmouth F.C.
Fodboldspillere fra Newcastle United F.C.
Fodboldspillere fra Bristol City F.C.
Fodboldspillere fra AGF
Fodboldspillere fra AaB
Fodboldspillere fra Aarhus Fremad
Medlemmer af Aarhus Byråd
Fodboldlandsholdsspillere fra Danmark
Personer fra Aarhus
Kommunalbestyrelsesmedlemmer fra Venstre
Deltagere ved det europæiske mesterskab i fodbold 1988
Marc Rieper

Marc Rieper (født 5. juni 1968) er en dansk tidligere professionel fodboldspiller.

Han spillede i karrierens løb som forsvarsspiller for AGF, Brøndby IF, West Ham United og Celtic FC. Samtidigt opnåede han at deltage på landsholdet 61 gange, hvor han to gange scorede mål. Han nåede, at deltage ved EM i 1996 og VM i 1998, samt at vinde Confederations Cup 1995.

Marc Rieper var i 2006 medlem af AGF's bestyrelse, samt ejer af "Hotel, Café og Restaurant Philip" i Århus. Philip blev dog solgt i 2008 og lokalerne indgår nu i Ferdinand, som driver både restaurant, bar og hotel her i dag.

Marc er storebror til Mads Rieper.

I dag (2013) er Marc Rieper indehaver af tøjbutikken BA10 sammen med sin kone Charlotte Rieper.

I 2016 dukkede hans navn op i forbindelse med lækkede papirer fra et advokatfirma i Panama.

Referencer

Eksterne henvisninger 
 

Fodboldspillere fra Danmark
Fodboldspillere fra AGF
Fodboldspillere fra Brøndby IF
Fodboldspillere fra West Ham United F.C.
Fodboldspillere fra Celtic F.C.
Fodboldlandsholdsspillere fra Danmark
Personer fra Rødovre
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Shane Cansdell-Sherriff

Shane Cansdell-Sheriff (født 10. november 1982) er en australsk fodboldspiller, som spiller for Shrewsbury Town i den engelske League Two. Han kom til AGF fra Leeds United. Han forlod AGF med udgangen af sæsonen 2005/6 til fordel for Tranmere Rovers, der spiller i den engelske League One. I 2008 skiftede han til Shrewsbury Town.

Spilleren blev nok mest kendt for sit mål mod FC Midtjylland 21. august – det blev nomineret til året mål 2005.

Fodboldspillere fra Australien
Claus Bue

Claus Bue (født 4. juli 1947) er en dansk skuespiller og instruktør.

Han er uddannet fra Statens Teaterskole i 1972 og har medvirket i en række spillefilm, primært i biroller.

Som teaterskuespiller har han kunnet opleves på Det Kgl. Teater, Det Danske Teater, Turnus Teatret, 
Det Lille Teater, Teater Grob, Nørrebros Teater, Grønnegårdsteatret, Café Teatret og Svalegangen.

Af forestillinger kan nævnes Den rødhårede starut (2004), Historier på loftet (2006), Den førstefødte (2004), Hvis (2006), Let's Kick Ass (2005), Richard III (2006), Bunbury (2007) og Glengarry Glen Ross (2009). "SLUT" (2010) og "Mænd der hader kvinder" (2010-11)

Fra tv huskes han især fra serierne Landsbyen, Mørklægning, TAXA, Rejseholdet, Hotellet, Krøniken og Absalons hemmelighed samt underholdningsprogrammerne Så hatten passer og Hatten i skyggen fra 2002.

Han er gift med skuespillerinden Rikke Wölck.

Film 

 Skal vi danse først? (1979)
 Undskyld vi er her (1980)
 Isfugle (1983)
 Bananen - skræl den før din nabo (1990)
 Bare løgn! (1991)
 Sofie (1992)
 Krummerne 2 - Stakkels Krumme (1992)
 Det forsømte forår (1993)
 De frigjorte (1993)
 Roser og persille (1993)
 Sort høst (1993)
 Vildbassen (1994)
 Krummerne 3 - Fars gode idé (1994)
 Bella, min Bella (1996)
 Sunes familie (1997)
 Olsen-bandens sidste stik (1998)
 Kærlighed ved første hik (1999)
 Anja og Viktor (2001)
 Olsen-banden Junior (2001)
 Min søsters børn i sneen (2002)
 Bertram & Co. (2002)
 Lykkevej (2003)
 Askepop - the movie (2003)
 Anja efter Viktor (2003)
 Zafir (2003)
 Drengene fra Skt. Judes (2003)
 Anklaget (2005)
 Af banen! (2005)
 Lotto (2006)
 Krummerne - Så er det jul igen (2006)
 Hvordan vi slipper af med de andre (2007)
 Næste skridt (2007)
 Månebrand (2018)

TV-serier 
 Landsbyen (1995)
 Madsen og co. (1996)
 Taxa (1997-99)
 Hotellet (2000)
 Rejseholdet (2000)
 Bamses Billedbog (2000-01)
 Krøniken (2005-06)
 Forbrydelsen (2007)
 Sommer (2008)

Julekalendere 
 Andersens julehemmelighed (1993)
 Krummernes Jul (1996)
 Alletiders Julemand (1997)
 Brødrene Mortensens Jul (1998)
 Absalons Hemmelighed (2006)

Tegnefilm 
 Balladen om Holger Danske (1996)
 Jul i Bakkekøbing (2013)

Eksterne links 

 

Skuespillere fra Danmark